SE OEI PE, 
PE, CP NA WA Aa KA - Th 


- Anul l. 2! Octomvrie 1907. | Nr. 43. 
tat nep at "pa a", "API IA MATANO 
Zl (UI AT JI ii i iat TIN W mall MI cpt 
| haji E pe h nlii il | 
pi palin ti A at NI | | il. “jila NI pipi 
(l 

ih i HI i N HU al IA II N) Ai dy i ul (TU d 

pi li hi ni AUA i il În, il 


ul PTT NU 

Vi ei ll ul pien il i N Ki vit | a 
VIM MUNTI i | NUI Il Mai (N a Mih ul Balil ilgi 
Er A FOT A N ut DN ai iu lly u 
Ili it jul! UA ali 
(ur "TARA N h" Y E 1 

„hi all, Q Ii 
YA 


(0 RAR RRRA CO 
Mili ASOCIA ph” > 


1 A UI ph | ni ui N ii 
| WA aie al! jur UNI o Mi 
M i W ' E 
|! y ilip, i piu 
C, N REDACBE: Su 
ll II] 
"i FT DL 
e NI | YA II N) 
ul pi | li nl] N ni di 
E POI | fiia e ih 
il Motil | al! " 1 " hal | | MA i] 
Wii ŢI T li | MURT tiji MA 
NI il | al aj UN | i li | Al HA ra NI pi Ti dei | 
aţi i [i i Il! UNI Je. ii" ilip TM RIL | IN lta il 
MM lu pie i 
Itu pl PN t hp! Caii 


CUPRINSUL: WA 





` Vrem calea adevărului . . ....................... 605 
Comuna „Viitorul“ . [eee eee ae e e 697 
Delasântioana: Scrisori cătră țărani . . . a . ....... . . .... 700 
Pomăritul și îoloasele lui . . . . . << . . . . . . . . . . 702 
N. Simulescu: Vinul. ............................ . 103 
Stuparul:; Bolele și duşmanii albinelor . . . . s o. . . . . . . 106. 
Strie arta per ae set ea Br e i ni ee căt ate de e toi ceea ati ada OT 
Bibliografie . . . . cce . e [ce eee ae ea 708 

Inştainţare. 


Rugăm pe toţi câţi au binevoit să primească această 
foaie să grăbească cu trimiterea plăţii de abonament. . 
Administraţia foii „ȚARA NOASILRĂ“. 





_ Cetitorilor. 

Pe toți, cărora le ajunge în mani această foaie îi 
rugăm să o cetească și dacă o socot de potrivită 
trebuințelor ţărănimii să 0 răspândească între oa- 
menii noștri dela sate. 

Foaia apare săptămânal și o vor primi: cetitorii 
Dumineca. 


Abonamentul e pe an . . . 4 cor, 
Pe jumătate de an . . . . 2 y 
Pe trei luni . . . . . . . 1» 


Banii să se trimită la Administraţia revistei 
„Para noastră“. Sibiiu — Nagyszeben. Asociațiune. 





Toţi cărturarii noștri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei reviste articole și știri cari sânt în legătură cu trebile fă- 
rănimii. Îndeosebi primim bucuros articole cu poveţe economice, ` 
precum — și snoave, poezii poporale etc. Scriitorii artico- 
lelor sunt rugați a se folosi: de un grai înțeles de 
popor, ca să nu fim siliți a Supune schimbării în redacție ar- 
ticolele. | N 

Pentru articolele bune dăm și o cuvenită răs- 
plată bănească. 

Revista poporală 
a „Asociatinnii pentra literatnra rom, gi cultura poporului rom.“ 

Abonamentul: Redaejia şi admini- 

Pe un an r straţia : 


Apis do REDACTOR: ji 
dem ? » || OCTAVIAN GOGA ali 


Pe o jumătate dean 2 Sibiiu (Nagyszelien) 
VREM CALEA ADEVARULUI. 


Pe trei luni Str. morii 
Lă 


Precum în trecut, astfel și în zilele noastre preotul 
e căpetenia satului său. Biserica, singurul aşezământ mai 
adăpostit de vitregia veacurilor, a unit pe rând toate pal- 
pitările vieții sufleteşti a neamului. Sub ocrotirea ei s'a 
închegat tot mai puternică îndărătnicia noastră de a trăi 
ca Români, sub scutul ei și-au gătit cărările cele dintâi 
îndemnurile noastre de înaintare culturală. Astfel această 
biserică la noi a avut un temei mai larg și-a îmbrățișat 
tot mai multe din trebuințele de vieață ale neamului 
nostru. Slugitorii acestei biserici deci au avut si au în- 
datoriri mai multe și alături de toiagul lor de păstori 
sufleteşti ei au să poarte și cârma care deschide drumul 
unei vieți pământești mai prielnice. 

Intre îndatoririle lor de frunte e și aceea de a fi po- 
văţuitorii culturali ai poporului dela sate. Ei au să ţină 
pas cu mersul vremii care premeneşte minţile și aduce 
prisosuri nouă de putere pentru înaintare. Lumina care 
se desface din școală să se unească cu îndrumările lor 
păstorești și să-i călăuzească în drumul lor. Rostul lor 
de părinţi sufleteşti se întemeiază pe puterea unui dar, 
care e menit să împlinească trebuințe mai înalte, decât 
o căpătuială a unui doritor de-o slujbă, de-o meserie. 
De aceea frumoasa taină a preoţiei se știrbește, când 
purtătorul ei o coboară la îndemnurile ieftine ale poftei 
de câștig. 

Au fost în trecutul mai întunecat și sunt încă și 
în zilele noastre mulţi preoți cari n'au văzut în slujba lor, 
decât un mijloc de a-și netezi drumul pentru un trai mai 

ușor și mai lipsit de griji. Astfel sau folosit de > 
mijloace. Fiind înaintea lor sufletul ţăranului deschis, 

care li se dădeă prilejul să privească netulburați, — si 
au privit acolo şi-au căutat ungherele cele mai simți- , 
toare. Au văzut firele cari cuprind în mreaja lor fiorul 
vieţii şi-al morţii, tremurul tainic al sufletului în credința 
lui de mai bine. Au putut desluși îndemnurile trezite de 
nenorocul unui trai vitreg, au putut vedeă cum aceste 
suflete de oameni buni și năcăjiţi în zbuciumul lor și-au . 
croit temeiuri greşite în căutarea unei alinări. Au înţeles, 
că din toată frământarea aceasta grăuntele fericirii ră- 
mâne sterp. Toate acele credinţe deșerte, răsărite din fri- 
gurile unui vis de groază, cari încătușau avântul în- 
drăzneț al minţii și robeau inimile, — stângeneau puterea 
de vieata și înaintare a poporului. Biserica luminată a în- 
teles demult aceasta şi și-a dat seama, că taina ei e cu 
mult mai curată, decât jocul deșert al unor umbre. Pre- 
otii înțelegători s'au ridicat împotriva. acestor vedenii ne- 
putincioase şi le-au strivit cu lumina senină a învăţă- 
turii lor. Unii însă, cu judecata prea strâmtă pentru a 
puteă cuprinde păsurile obștei, au crezut că din acest 
zbucium bolnav al sufletelor, trebue să stoarcă răsplata 
urâtă a banului si în loc să se împotrivească acestor 
credinţe deșerte, le-au încălzit și ei înșiși s'au făcut vră- 
jitorii acelor farmece. 

Astfel sa început la noi de cătră unii preoți, parte 
lipsiţi de creștere „culturală, parte lipsiți de conștiința 
demnităţii lor, o adevărată negustorie, care câștigă bani 
pe urma slăbiciunilor sufletești ale țăranilor. Precum odi- 
nioară din Roma, — care sub ocârmuiri păcătoase ajun- 
sese o cetate în care totul se puteă cumpără, — por- 
neau călugări cari vindeau zapise pentru iertarea păca- 
telor, astfel și la noi prin satele năcăjite de pe la poala 
munților se mai găsesc încă şi astăzi preoți cari își fac 
un câștig bănesc bunicel, din «scoaterea dracilor», din 
«slujba hainelor», din «slujba neagră» şi alte multe vră- 
jitorii. Unii merg și mai departe și făuresc tot soiul de . 
iscodiri menite a robi nepriceperea ţăranului. Câteva tă- 
blițe de tinichea zugrăvite cu sfinți, întășurate într'o în- 
vălitoare soioasă dau <argariul> menit «să tămăduiască 
toate boalele». Astfel se fac «păscălii» din cari se gâ- 

ceste tot si «roata norocului» care spune zodiile și toate 
tainele viitorului. Sunt nenumărate aceste meșteșugiri 
si iscusința lor pe: cât e de urâtă, pe atât e de încur- 
cată. Țăranul curat la inimă crede în ele și cheltuieşte 
din greu când îl ajunge vre-un năcaz. Sunt unii preoți 
a căror veste a mers departe întrun colț de ţară și din 
toate părțile roiesc oameni năcăjiți la dânșii cu bani şi 
cu bucate. Vin femei cu jalea lor ascunsă, vin bărbaţi 
în plină putere cu gândul de-a izbăvi un rău. Aici se 
găsește leac pentru toate. Cu o îndemânare strașnică se 
împart degrabă și poveţele și leacurile. 

Ce e acest fel de-a alină sufletele oamenilor, dacă 
nu o tarabă de negustorie fără cinste. Şi e un lucru fi- 
resc că cel înșelat odată nu mai trece pragul negusto- 
rului. Asupra cui se răsfrânge ruşinea și necurățenia ace- 
stor păcate, dacă nu asupra bisericei ? 

lată de ce biserica trebue să-și ridice glasul cu toată 
puterea împotriva vrăjitorilor. 

Zilele noastre spulberă tot-mai mult ceața tulburată 
a umbrelor de demult. Din frământarea nouă se des- 
face lumina și adevărul. 

In numele luminei' și a adevărului s'a înălțat stră- 
lucitoare crucea lui Christos. 


COMUNA „VIITORUL. 


XXV. După 25 de ani. 


Bunăstarea locuitorilor crescând pas de pas, ei au putinţa 
de a-şi face case și alte zidiri economice mai bune. Meseriaşii 
din comună: cei cu fabrica de cărămizi şi ţigle, zidarii, bărdașii, 
măsarii ș. a. fac treburi bune, pentrucă an de an se zidesc câ- 
teva case si edificii economice. 

Casele se zidesc, dupăcum cere statutul comunal, numal 
din material solid (tare), adecă păreţii de cărămizi şi coperișul 
de țigle. Ele se așează rând la stradă, nu în mijlocul sau fundu 
curții. De obiceiu toate sunt provăzute cu pivniță, la întrare cu 
prizvar, şi cel puţin două odăi și o cămară pentru păstrarea bu- 
catelor. Pe jos odăile sunt podite cu scânduri şi ferestrile sunt 
mari, 

Deosebit la fiecare casă este alipită o mică bucătărie de 
vară, provăzută cu cuptor de pâne, si care serveşte și la spă- 
latul hainelor. ; 

In spre vecini fiecare casă are zid de apărare contra fo- ` 
cului. l 

In fundul curții sunt celelalte zidiri economice: sura, grajdul 
şi feldera, toate din material solid. Deoparte a lor este cozeful 
de porci si de galife şi privada. 

Aproape în fiecare curte se află și câte o fântână. 

O deosebită băgare de seamă se dă groapei de gunoiu, 
care de obiceiu e făcută în dosul grajdului, pe un loc mai ri- 
dicat, ca să nu se scurgă apă în ea, și încunjurată, cu arbori ~. 
cari adăpostesc gunoiul de arșița soarelui. Mare parte a acestor EA 
groape au fundament de ciment și. pe delaturi zid. Lângă gră-'-: 
mada de gunoiu este fântâna unde se adună udul animalelor, 
cu care se udă gunoiul și care are un pre nespus de mare în 
economie. 

Grădinile sunt pline de pomi cari aduc belșug în toate 
casele. Chiar și prin curți sunt pomi, mai ales frăgari. Intro 
parte a grădinei este szupăria. 

Curțile și grădinile sunt bine închise; iar stradele din an | 
în an devin tot mai regulate și mai frumoase. Pe delaturi sunt 
canale (șanțuri) și pomi. Canalele se curăță adeseori, iar strå- . 
dele se mătură in toată Dumineca. i 

După o lucrare îndelungată și stăruitoare, se văd acum în. 
toate curţile numai animale de soiu ales. Boi frumoşi, vaci scumpe 
şi bune de lapte, cai, bivoliţe, oi, porci și galite de soiu ales. : 
Afară de aceste la toată casa se găsesc câțiva stupi, parte în ` 
coșnițe de nuele și de paie, parte în coșniţe de scândură. In 
multe familii se cultivă și vermi de mătasă. 

Nu numai case şi edificii economice, aevea bune, răsărise 
ca din pământ, ci şi biserica cea nouă, zidită în cel mai frumos 
loc din mijlocul comunei, se înălță acum mândră spre mărirea- 
lui Dumnezeu, spre fala, mângăierea și mântuirea poporului. 

Fondul bisericesc, întemeiat la timp, a crescut repede si 
fiind bine chivernisit, a dat mijloacele trebuincioase pentru zi- 
direa bisericii si a mai rămas și un prisos pentru trebuinţele 
“din viitor, 

Lângă biserică se înalță şcoala, cu patru sale mari pentru 
învățătură, cu o sală spațioasă pentru conferenţe și cu o mică: 
scenă, pentru reprezentații de teatru, 

Pentruca învățământul să devină mai desăvârșit poporul 
creiază si un post de învățătoare. 

Acum învăţătura de carte a femeilor se face mai temeinic, 
iar industria de casă înaintează văzând cu ochii. Începuturi de 
industrie se întroduc dejà în școală și se continuă mereu şi 
după ieşirea fetelor din școală. Se stărue mai ales pentru cul- 
tura cânepei si inului, pentru forsul cu roata, pentru folosirea 
unui războiu cu care se lucră mai ușor și mai cu spor, pentru 
întroducerea mașinei de cusut, pentru valorizarea obiectelor din 
industria de casă ş.a. Economia de casă, gătirea bucatelor, legumă- 
ritul, prăsirea galițelor, creșterea copiilor, susținerea portului, $. a. 
toate se învață și deprind acum temeinic. Astfel lucrarea în- 
cepută de vrednica preoteasă se continuă acum cu puteri În- 
doite și sporul este foarte îmbucurător. E rău că nu se poate 
face o socoteală în bani de câștigul cel mare produs prin aceste 
lucrări; dar el, fără îndoială, se ridică la zeci de mii. Pe urma 
acestui câştig se revarsă bunăstarea asupra comunei. Câștigul 
moral însă e şi mai mare. Acesta nu se poate prefui în bani. 

Casa comunală este şi ea o zidire frumoasă, înzestrată cu 
toate salele trebuincioase. 

De o parte a ei sunt câteva încăperi pentru săracii satului, 
unde li-se dă locuinţa și hrana trebuincioasă, celor cu totul ne- 
putincioși și lipsiţi de orice sprijin. 

Zidirile economice pe sama animalelor de prăsilă sunt de 
o parte a satului și toate în stare bună. 

Casa băncii este si ea o podoabă pentru comună. Vii- 
torul băncii este asigurat prin fonduri de rezervă, din cari se 
ajută si școala, biserica și alte aşezăminte folositoare binelui 
de obşte. 

În casa băncii și în zidirile ce-i aparţin sunt adăpostite și 
însoțirile de conzum și valorizare cu tot cuprinsul lor, cari sunt 
un izvor nesecat de bunăstare și mulțămire. 

După încercarea de probă de a nu mai lăsă tot în al treilea 
an o parte de hotar nefolosită, locuitorii se învoiesc și fac co- 
masarea. Păşunatul se lasă și acum în comun.  Comasarea 
este un pas foarte însemnat spre bunăstarea locuitorilor. 

Pământul se poate astfel lucră tot mai bine. Oamenii fac 
santuri de scurgere, ici-colo își udă livezile. Ei cultivă plante 
de nutreţ și industriale în măsură mai mare. Câmpul întreg e 
lucrat ca o grădină și, putând să ţină vite mai multe si mai 
bune, ei produc și gunoiu mai mult și mai bine îngrijit. Nu e 

un răzor şi nici un pas de loc lăsat nefolosit. Astfel e ușor 
de priceput că bunăstarea crește neîntrerupt. Si ea crește cu 
atât mai repede, cu cât oamenii înțeleg acum tot mai bine să 
întoarcă toate spre folosul lor. 

Focul şi grindina nu le mai strică pentrucă toți se asigură 
contra lor. 

Njau nici pagube în vife pentrucă si aceste le asigură. 


SCRISORI CĂTRA ȚĂRANI. 


V. 
Bade Şofroane! 

Cu vecinul Grigoraş, cu care ești tn miezuină cu moșia, să 
cauţi să te 'mpaci cum o fi mai bine: că binele şi înţelegerea 
bună îi dela Dumnezeu, iar vrajba o samănă diavolul. 

Mai lasă dumniata ceva din drept şi va mai lăsă si badea 
Grigoraş, şi fiti oameni de pace și trăiţi ca buni vecini unul 
lângă altul, că de veţi ajunge pe mâna avocatului nu va fi bine 
pentru nici unul, făr' numai pentru avocat, că doar’ el n'aşteaptă 
decât să v'apuce pe mâna lui, c'apoi atâta vă direge, atâta vă 
sucește până iasă execuţia (jucuţia) şi vă scoate din moșie si 
atunci vati împăcă dumniavoastă, dar va fi cam târziu, că mo- 
şioara s'a dus. 

Vorbele astea nu ţi-le spun dela mine, bade Şofroane, ci 
ți-le spun din păţania altor oameni, cari încă s'au certat pentru 
loc de-o palmă si la urmă au rămas pe drumuri, că doar’ de 
aceea si zice Românul: „decât o judecată dreaptă, mai bine-i o 
pace strâmbă !“ 

Judecata-i cu cheltuieli şi cu multă alergătură, dragu meu, 
că trebue să fii tot pe la usa domnilor până-ţi vezi dreptul în 
mână, apoi ştempăle, apoi scoate comisia, apoi plăteşte avocatu, 
apoi fă jucuţie... toate cu cheltuieli, că nime nu pune peana pe 
hârtie numai asa, de dragul dumnitale, far” pe bani. Si când te-i 
vedea cu dreptul în mână şi vei socoti câtă vreme ai pierdut şi 
câţi bani ai numărat, te vei pomeni că mai câştigat nimica, că 
cu banii cheltuiţi ai fi putut cumpără de trei ori atâta moșie. 

Așadară, bade Şofroane, să nu te puie păcatele să te bagi 
în judecată, că va fi rău de D-ta! 

Dacă nu vei putea ajunge la pace cu binele şi dacă-i vorba 
numai de-o urmă de loc din miezuină, lasă să facă Dumnezeu 

judecată, că mai bun judecător ca pe Dumnezeu n'avem pe 
nime pe lumea asta. 

Nu-i rău mai mare, bade Șofroane, ca cearta între fraţi, că 
doar noi Românii suntem fraţi! Nici lui Dumnezeu nu-i place 
o asa fel de ceartă și nici la oameni, că ea doar’ nu poate aduce 
decât pagubă la amândoi, şi la urma urmei, când li-i vedea la 
năcaz şi la rău tot te doare de el, că ti frate, că în vinele lui 
şi 'ntr'ale dumnitale curge tot un sânge — si nu-i pe lumea asta 
glas mai curat ca glasul sângelui, asta s'o ști, bade Șofroane!... 

Și iară nimic nu-i mai frumos şi plăcut lui Dumnezeu şi 
oamenilor, decât când trăiesc fraţii bine împreună, când se îngă- 
duiese unul cu altul, când s'ajută la rău și la năcazuri, că numai 
unde-i bună înţelegere și pace dă Dumnezeu noroc. 

Aşadară să fugim de judecată ca de foc! Avem noi de- 
stule năcazuri pe lumea asta, că traiu-i scump, că câştigu-i slab, 
că vine vremea de iarnă şi coșeru-i gol și vitele sbiară 'n grajd 
de foame şi nu ţi-o mai rămas decât puţini ogrinji ca să le 
minţi foamea. Apoi dacă grijile astea stau şi apasă pe capul 
nostru, dece oare ne-am mai face altele şi mai mari? 

Zice proverbu românesc: „cine dă cu pietri după tine, dă 
cu' pita după el“, că de nu se va ruşină şi de nu se va cuminţi 
este in cer un puternic judecător care îl va pedepsi. 

Vremea -care o pierdem pe la judecăţi ne-ar aduce mai mult 
bine, dacă am folosi-o la lucrul şi treburile noastre, şi frămân- 
tarea care o avem în cap până să ne scoatem dreptul mai bine 
am folosi-o să înțelegem ce ne spun domnii noștri, ca să ne în- 
dreptăm treburile economiei după sfatul lor, ca să nu mai fim 
si pe viitor asa de năcăjiţi si sfrigiți ca acuma. 

Nu-i vorbă, când ar fi pricina pentru vr'o sfoară de moşie 
mai mare, apoi ar trebui să alergi pe la judecată, că ea incă-i 
făcută pentru oameni, că de m'ar fi ea multe nedreptăţi sar 
făptui pe lumea asta şi-ar rămâneă nerăsplătite, dar apoi să te 
judeci pentru nimica toată îi păcat şi de timp, şi de bani, si de 


frământarea capului. “ 
Aibi de grije, bade Sofroane, de sfaturile astea si foloseste 
timpul bine — că timpul costă bani, 


Și acuma, spune voie bună ia ai D-tale până-oi mai serie. 


Delasântioana. 

POMARITUL ȘI FOLOASELE LUI. 


Despre pomărit şi foloasele lui s'a vorbit si scris si până 
acum destul. Cum se vede insă încă tot nu s'a vorbit şi scris 
deajuns, pentruca povetele, ce aveau să se dea, să pătrundă în 
mintea ţăranului nostru şi să-l facă barem să se gândească la fo- 
loasele ce le-ar puteă trage din pomărit. 

In ziua de azi, când dări grele apasă pe umerii bietului ţăran, 
— când pământul moştenit dela mosi şi strămoşi nu mai ajunge 
să hrănească obştea înmulțită în cursul vremurilor, — omul 
vrând nevrând trebue să se gândească la mijloace nouă de traiu. 
Trebue să-și croiască venituri nouă, din cari să poată acoperi 
multele lipsuri ce-l împresoară. 

Un bun izvor de venit, la care însă poporul nostru — du- 
rere — se gândeşte prea puţin și care nu cere cine ştie ce 
capitaluri şi iscusinţe mari, — e pomăritul. — Intre ţăranii no- 
stri rari sunt aceia, cari să n'aibă barem o grădinuţă la casa lor, 
în care — în loc să lase să crească si să se ingroaşe cucutele” 
— să sădească un pom sau doi, cari fără multă osteneală și bătae 
de cap, an de an să-i dea roade îmbelşugate, cu cari în timp de: 
post şi de iarnă să-şi hrănească. copilașii, dându-le astfel o bu-: 
cată ușoară și prielnică sănătăţii. 

Asta o poate face mai fiecare dintre ţăranii nostri. Dar apoi 
cei mai mulţi dintre dânşii au grâdini mari, au ocoluri, râturi, 
ogrăzi, fanate si astfel de sământuri, în cari pot prăsi sute si mii 
de pomi, cari pot să le aducă an de an venituri frumoase. 

Să băgăm numai de seamă, că spre pildă în anul acesta, 
merele bune se plătesc cu 20 de coroane hectolitru sau găleata, 
Şi nu se află nici aşă. Un pom bun şi roditor dă la an 1 până 
la 4 și 6 si mai multe gălete de poame. Dar să nu punem în 
socoteală decât după fiecare pom o găleată de poame. Să so- 
cotim mai departe pe loc de o găleată sau jumătate de jugăr 
numai 100 de pomi — plantână fiecare pom pe un loc de 8 stân- 
gini în lung si în lat după 100 de pomi 100 gălete de poame, , 
iar găleata de poame numai cu 10 coroane, iată că ne aduceo 
bucată de loc de o jumătate de jugăr, la an un venit de 1000 
coroane sau 500 fi. v. a. 

Ar putea să ne aducă, după cum am arătat mai sus, si mult 
mai mult. Dar nu toți pomii rodesc în fiecare an; mai vin omide, 
gândaci şi altele și astfel recolta de regulă scade la jumătate. 
De-ar scădeă Insă chiar la a patra parte si atunci un venit de 250 
coroane la an este destul de frumos după o jumătate de jugăr 
pomet, mai cu seamă dacă socotim că pământul afară de poame 
mai poate aduce încă şi fân, otavă, cucuruz sau grâu, va să zică 
poate fii încă întrebuințat si pentru vreun alt ram de economie. 

Multora dintre cetitori li se va păreă socoteala de mai sus, 
cam umflată şi pripită. Ca să dovedesc însă că nu este asa, voiu 
aminti faptul ca d. e. orăşelul Cisnădia, în apropierea Sibiiului, 
de multeori iu la an, peste 10,000 A. numai pe poame, care le 

duc până în Tara nemţască; ca mica ţerișoară Boznia ia pe prune 
la an peste 5 milioane fl., că Țara nemţască cumpără pe an poame 
în preţ de peste 20.000,000 de mărci. Şi ca să se vază cum a in- 
ceput a luă pomăritul avânt şi în fara noastră, amintesc după o. 
statistică apărută acum de curând, în foaia nemţască: „Landwirt- 
schaftliche Blatter“ că oraşul Bistriţa singur numără azi 170,000 
de pomi. Amintese mai departe: că în ministerul nostru s'a în- 
fiinţat anume postul unui comisar, care să mijlocească vinderea 
poamelor în şi afară de ţara noastră ! 

Indoelnic din firea sa, după cum este ţăranul nostru, par'că 
aud pe unul zicând: uşor e a face socoteala pe hârtie, dar iată: 
lonu nostru are o grădină, pădure de pomet și nu se alege la 
începutul iernii, nici barem cu o poamă vermănoasă. lar altul de 
altă parte va zice: vecinul meu are după casă un păr mare, de mi- 
nune, dar nici moşi de strămoşii lui nu au mâncat incă nici 
o pară dintr'ânsul. Se poate! Dar cuvintele acestea încă nu do- 
vedesc neadevărul celor susţinute de mine, ci numai îmi dau in- 
demnul ca să vă arăt, cum trebue întocmit pometul din capul 
locului si cum trebue el apoi crescut si ţinut, ca să ne putem 
bucură de folositoarele lui roade. 

Mai întâi, ca să nu ne depărtăm de cuvintele de mai sus, 
grădina de pomi nu are să fie pădure; căci pomii nu pentru aceia 
sunt împlântaţi în pământ, ca să steă cu vârfurile în sus si vântul 
să nu poată să-i îmburde. Ci prin rădăcinile lor, cari de multe 
ori se resfiră în adâncimi mari și în depărtări împrejurul pomului, 
în pământ îşi caută hrana lor, pe care apoi sugând-o prin ră- 
dăcini, o trimit pe sub coaja trunchiului până în vârful lor, hră- 
nind si ţiind astfel în viaţă toate părţile lor. Acum dacă grădina 
este pădure de pomi, de unde să-și tragă toţi aceştia din acelaș 
pământ hrana lor? Asta este cu neputinţă! Si de aceea toţi pomii 
îndesuiţi pe o bucată necorăspunzătoare de pământ, vor duce 
foame și sete și nu se vor puteă desvoltă cum se cade, nici nu 
vor puteă produce fructe îmbelşugate si sănătoase, 

Dar ăsta ar fi numai unul, negreşit însă cel mai simţitor, 
dintre relele ce le aduce cu sine tiesuirea prea multor pomi pe 
o bucată mică de pământ. Lângă acesta se mai adaugă că pomul 
trebue să stea slobod in pământ, asa ca razele soarelui să-l 
atingă de toate părţile şi ele precum și ploaia să străbată nu numai 
înlăuntru în coroana lui, ci şi în pământ până la rădăcinile po- 
mului. (Va urmă). 


VINUL. 


Dupăce ferberea mustului a încetat, mustul a inceput să 
se limpezească, drojdiile s'au așejat la fund, avem dejà vinul nou. 

Pentruca vinul să rămână în bună stare, lucrările vierului 
nau încetat aci; el cere si mai departe îngrijirea vierului. 

De oarece pivniţa în care are să stea vinul e lucrul de cipe- 
tenie pentru păstrarea lui, să vedem cari ar fi recerin. ele aceleia. 

Bună pentru ţinerea vinului e pivnita care are tempera- 
tură potrivită; aceea atât iarna cât şi vara să aibă 8—12? C. 
şi chiar vara în căldurile cele mai mari să nu treacă peste 15° C. 
Dacă e mai rece, fiertul mustului Intârzie, ceeace nu e bine, 
deoarece ştiut este,.că cu cât mustul fierbe mai curând, cu atât 
vinul va fi mai bun, iar dacă dela fiertul mustului au mai rămas 
părţi de zăhar ce n'au trecut în spirt, a doua fierbere poate se 
amână unul ori doi ani. 

Pivniţa în care iarna e prea rece, vara prea cald, asemenea 
nu e bună; ea aduce vinului diferite boale: acela poate înflori 
sau se poate ofati ș. a. 

Pivniţa să nu fie nici prea umedă, dar nici prea uscată. 

Dacă e umedă vasele de vin se putrezesc, dacă e prea uscată 
vinul scade în mod simţitor, evaporează. l 

Pe lângă acestea o recerinţă de insemnătate este, ca pivnița să 
fie curată şi bine aerizată. Dacă aerul stricat e nesânătos pentru 
om si îi cauzează boale, tot asa se poate zice și despre aerul 
stricat din pivniţă, care aduce vinului în aceeaş măsură boale. : 

$ 

Verdeţurile şi alte lucruri caznice asemenea nu e bine să 
le păstrăm peste iarnă în pivniţa de vin, sau dacă totuș, în lipsa 
altui loc potrivit, trebue să le păstrăm aci, le vom pune la o de- 
părtare oare-care dela buţile cu vin. l 

Dupace drojdiile s'au așezat la fundul buții, vinul trebue 
tras fără amânare de pe acelea. Tragerea vinului de pe drojdii 
se face cam de regulă prin Decemvrie sau cel mai târziu la în- 
ceputul lui Ianuarie. 

Buţile în cari punem vinul tras vor avea să fie curate însă 
să nu fie făcute cu peatră pentru a nu împedecă fierberea de a 
doua întrucât la început n'a fiert deajuns. 

Dacă, stând buţile goale pân'aci, au fost făcute cu peatră, 
dela folosire vor fi a se spălă bine cu apă rece de 2—3 ori. 

Tragerea vinului se face in modul obicinuit. Dupăce s'a pus 
pipa la butea cu vin, slobozim vinul într'un vas mai mare şi cu 
ajutorul trihtărului (pâlniei) îl golim în butea gătită spre acest 
scop, care e a se umpleă bine. 

De sine înţeles numai vinul de tot limpede îl băgăm aci; 
pe cel tulbure de pe drojdii, îl vom pune într'o altă bute sau 
butoiu, unde se va îngriji deosebit. 

Drojdiile ce rămân după`trasul vinului se vor pune ase- 
menea într'o bute, unde rămân până la folosire, pentru a se fierbe 
din ele rachiu. 

Butea în care păstrăm drojdiile se face cu peatră. 

A doua tragere a vinului se întâmplă prin Martie, dupăce 
s'a limpezit bine, a treia tragere de regulă Brin Iulie şi a patra 
la începutul iernei viitoare. 

După tragerea a treia sau a patra vinul rămâne limpede 
de tot si mai departe nu se tulbură, 

In anul al 2-lea sau 3-lea vinul asemenea va trebui tras. 
Cu ocaziunea tragerii din anul al 3-lea butea se poate face cu 
peatră pentru a scuti mai ales vinurile mai slabe de unele boale. 

Tragerea vinului peste tot va fi a se face pe timp frumos 
şi liniştit pentrucă rămășițele de drojdii ce sunt așezate la fundul 
buţii pe timp de vânt şi pe timp ploios ele de sine se tulbură 
şi astfel atunci vinul nu poate rămâneă curat. 

Vinul aşezat în bute, după cum e ştiut, scade (evaporează) 
iar locul gol ce astfel a rămas în bute, îl cuprinde aerul, un lucru 
acesta care nu e priincios vinului. 

Pentruca vinul să nu vină în atingere cu aerul se cere să 
umplem necontenit buţile cu vin. Și la această lucrare nu e bine 
să folosim nici când vin mai slab sau de altă calitate decât e 
cel din bute. Mai bine e să folosim spre acest scop vinul vechiu. 

Unii vieri mai mari fac asa, că păstrează in anumite sticle 
vin de toate soiurile şi pe acela îl folosesc la umplerea buţilor, 
pentru a nu fi siliţi să mestece vinurile din bute. 

Vierii noştri de multeori, in deplina credinţă, că vinul ar 
sta mai bine pe drojdii și că în acest fel ar fi mai cu putere, 
îl lasă netras. 

Credinţa asta e de tot greşită și nu numai că nu folosește, 
ci strică vinului, de oarece drojdiile dela un timp trec în putre- 
zire şi prin aceea gustul vinului sufere. 

O împrejurare, care adeseori face, ca vinurile să sufere şi 
care mai ales la vierii mici o întâlnim, este facerea buţilor cu 
peatră în mod nepotrivit. 

Peatra de bute se folosește pentru aceea, ca aerul stricat, 
mucezeala ş. a. să se curețe si mai ales să nu ingădue formarea 
lor în bute, din care cauză buţile goale în toată luna trebuese 
făcute cu peatră. Când e însă a se umplea butea cu vin, nu mai 
este lipsă a-i da peatră, pentrucă asta îi strică vinului. Vinul din 

butea cu peatră poate căpătă acreală, coluarea si gustul i-se 
schimbă si dacă omul bea astfel de vin, capătă dureri de cap. 

La vinurile de tot slabe se poate totuș folosi pentru a opri 
înflorirea lor, dar si atunci YA bucată de peatră e deajuns la 
o bute de 5 hi. 

Pentru a îndeplini facerea buţilor cu peatră este o anumită 
unealtă de asa întocmită, ca rămăşiţele de sulfur şi pânza pe 
care e așezat acela să nu rămână în bute după arderea lui, 
pentrucă acelea încă sunt stricăcioase vinului. 

(Din cartea: „Ingrijirea vinului.) N. Simulescu. 


BOALELE ȘI DUȘMANII ALBINELOR. 


Boalele de cari sufer albinele sunt mai ales două: 

1. Cufoarea, este o boală pe care o capătă albinele iarna, 
Dintre număroasele cauze amintim pe scurt: iernarea în coșniţe 
friguroase sau în locuri umede, deasa neliniştire, nutrirea cu 
miere din căsulii destupate sau cu miere zăhărită cum si nepu- 
tința de a eși la sborul de curăţire în timp de câte 4—5 luni. 

Rânduind bine stupii, precum s'a spus, nu o să avem de - 
a face cu această boală urită, de care stupul se poate și prăpădi 
sau să murdărește coșniţa şi tot ce se află în ea. 

In coşniţele mobile se vindecă scoțând în zile frumoase fa- 
gurii tare mânjiţi şi punând în locul lor alţii curați. Accidul de 
salicil, cumpărat din farmacie (apotecă) și dat deodată cât iai cu 
vârful unui cuţit in miere încălzită cu apă, deasemenea ajută 
stupului, 

2.  Putrezirea puilor este o boală ce ce iveşte primăvara 
când, fiind timp frumos, se prăsese multi pui cari, urmând iară 
frig cu săptămânile, rămân descoperiţi, albinele îmbulzindu-se 
spre vârful cosnitei şi astfel ei răcesc, și putrezese. Această, 
boală adeseori se intinde ca lepra dela stup la stup şi împotriva 
ei nu ajută nimic. Coşniţe, stupină cu stupi cu tot şi alte lu- 
cruri din stupină trebuiesc arse, fiind chiar si lege, care porun- 
ceşte instiinfarea boalei şi nimicirea stupilor. Putrezirea se poate 
cunoaşte după mirosul greu ce ese din coșniţă, iar coperișele 
căsuliilor cu pui apar cufundate. 

Dacă stuparul a prins îngrubă de veste, este chip de a 
mântui stupul bolnav sau măcar a ţărmuri boala prin arderea 
stupului molipsit. 

Cu fagurii din asemenea stup nu mai e de a ne incercă 
norocul. Boala aceasta molipsește mai adeseori stupii nutriţi în 
chip măiestrit, cărora adecă li-s'a dat de timpuriu primăvara 
hrană din greu. De aceea nutrirea măiestrită să nu se înceapă 
decât pe la mijlocul lui Aprilie. 

$ 

Duşmanii albinelor sunt: moliile, fluturii, vespii, şoarecii, al- 
binele răpitoare, despre cari am fost seris cu alte prilejuri, cum 
și alți duşmani între cari se mai numără: paianjinii, ale căror 
tăsături (pânze) nu trebuie suferite prin stupină, furnicile, a căror 
cuiburi trebuie opărite cu apă ferbinte, şopârlele si broaștele rå- 
ioase, care se încuibă în jurul stupinei nefiind curăţite buruienile 
și iarba, in urmă păsările, a căror cuiburi din apropierea stu- 
pinei ar trebui stricate. Stuparul. 


STIRI. 


„Cinstea Neamului românesc“ este o nouă societate înfiin- 
tata în Cleveland-Ohio (America) unde se stăruie şi pentru infi- 
ințarea unei şcoale române. 


Conferența de pace dela Haga a durat 127 zile şi s'a în- 
cheiat aproape fără rezultat. Cheltuielile conferenţei au fost de 
12 milioane marce. 


Nouă lege pentru şcoalele medii se pregăteşte în ministerul 
instrucției. 


@ 
Budgetul Ungariei pe 1908 a fost prezentat corpurilor le- 
giuitoare în şedinta dela 22 crt. 
Bilanţul general prezintă următorul tablou: 
-4+ faţă de 1907 


Cheltuieli ordinare . . . . K 1,238.289,726 K 103513.827 

Interese tranzitoare. . . . , 64 105,612 »  15.002,691 

Investitiuni. . . . 2.’ 5 94.592 951 „15 876,592 

Total. K 1,896.988,349 K 134.343,110 

Totalul veniturilor . . . .  „ 1,397.010,414 > 184.894,853 

Excedent . . ..... K 22,065 K 1,733 
(e) 


Aitoi de våângare. Ministrul de agricultură al tării noastre 
sub Nr. 90835/1907 dă de ştire, că şi în primăvara anului viitor 
va împărţi un mare număr de altoi (meri, peri, pruni, cireşi, cai- 
sini ș. a.) din şcoalele de pomi ale statului. Cine vrea să cum- 
pere trebuie să se inștiinţeze de pe acum (până la 15 Decemvrie) 

la direcţia şcoalei de pomi din apropierea sa. Preţul altoilor de 
clasa I e 60 fil., a celor de clasa Il 30 fil. Preoţii, învățătorii, 
notarii, economii, dacă trimit rugare la ministru, pot să capete 
cu preţ de jumătate, ba şi mai jos (10—15 fil.). Pe rugare tre- 
buie timbru de o coroană. E bine dacă se înțeleg mai mulți 
dintr'o comună şi fac rugarea cu primăria satului (o subscrie 
primarul şi notarul, cerând să le dee cu pret redus, iar la ru- 
gare alătură o listă, în care să fie scris numele fiecărui econon, 
numărul casei, câte altoi şi ce soiuri cere; lista aceasta să fie 
subserisă de primărie şi de pretore (solgăbirău). Pe multe sate 
le este groază oamenilor să mai umble cu căciula în mâni pe 
la notar. Acolo preotul, ori învățătorul să: ceară cu pret scăzut 
în numele său direct dela ministru un număr mai mare de altoi 
şi apoi ce-i rămâne să împărţească sătenilor, cu preţurile, ce i-le 
dă dela stat. Trebuie să se scrie curat numele celui ce cere, 
poşta din urmă și gara (staţia), unde vrea să-i sosească. 

Altoile acesteu sunt bine îngrijite, foarte ieftine, se des- 
voaltă şi dau fructe la 2—3 ani, — de aceea indemnăm să-și 
aducă cât mai mulţi. R. 

` @ 

Zilele aceste, din prilejul sfințirii unei biserici în comuna slo- 
văcească Cernova au fost împuşcaţi la vre-o treizeci de creştini 
de către jandarmi. Pricina se zice a fi fost dorinţa poporului de-a 
fi sfințită biserica de preotul Hlinka care a fost isgonit din slujba 
sa pentru unele cuvântări ţinute poporului slovac 


Bibliografie. 

A apărut: Ingrijirea vinului, poveţe practice pentru micii vieri de Ni- 
colae Simulescu; cu 20 figuri în text. Preţul 30 fil. plus 3 fil. porto. Cu- 
prinsul: 1. Culesul. 2. Tescuirea. 3. Treverele. 4. Rachiul de trevere. 5. Liuriul, 
6. Părţile alcătuitoare ale mustului. 7. Prefacerea mustului în vin. 8, Vinul. 
9. Indreptarea mustului şi a vinului. 10. Boalele şi scăderile vinului: a) Floarea; 
d) Oţătirea; c) Inăerirea; d) Inatinderea; e) Amărala gustului; 7) Pierderea co- 
loarei; g) Coloarea vânătă-brunetă; 4) Mucezala; 7) Miros de bute; k) Gustul 
de fum; 2) Mirosul de ou stricat. 

De vânzare la administraţia revistei „Bunul Econom“ în Orăştie (Szász- 
város) şi la autor în Mercurea (Szerdahely) comitatul Sibiiu. 

De probă dăm în acest număr capitolul despre vin. 

à A 

„Băncile populare din România! cu un adaus informativ de Vasile C. 
Osvadă. Preţul K 1, Broşura se extinde pe 57 pagine şi cuprinde afară de 
prefață următorul material: Inceputul gi desvoltarea băncilor, Organizaţia 
băncilor. Date statistice. Obgtile săteşti. Statutele obgtei sătești. Tablou 
comparativ. 

Cartea cuprinde un material foarte instructiv. O recomandăm preoţilor 
gi invăţătorilor noştri, cărora le va înlezni alcătuirea de tovărăşii. 








Editor: Octavian Goga. Tiparul tipografiei arhidiecezane. Sibiiu. 

